Ջորդան Չայլզ

**Ջորդան Չայլզ** (, ), ամերիկացի մարմնամարզիկ: ԱՄՆ առաջնության բազմակի մրցանակակիր: 2018 թվականի Շտուտգարտի աշխարհի գավաթի խաղարկության փուլի բրոնզե մեդալակիր բացարձակ առաջնությունում: Տոկիո-2020 Օլիմպիական խաղերի արծաթե մեդալակիր:

Նրան անվանել են ամերիկացի բասկետբոլիստ Մայքլ Ջորդանի պատվին։

## Կենսագրություն
### Վաղ տարիներ
Չայլսը ծնվել է Օրեգոն նահանգի Տուալատին քաղաքում, 2001 թվականի ապրիլի 15-ին, Թիմոթի և Ջինա Չայլզի ընտանիքում: Նրան անվանել են ամերիկացի բասկետբոլիստ Մայքլ Ջորդանի անունով։ Նա հինգ երեխաներից մեկն է։ Մեծացել Է Վանկուվերում (Վաշինգտոն), բայց 2019 թվականին տեղափոխվել է Սփրինգ, Տեխաս, որպեսզի մարզվի ամերիկացի մարմնամարզիկ և օլիմպիական չեմպիոն Սիմոնե Բայլսի հետ World Champions Centre-ում։

### Մարմնամարզական կարիերա
#### 2013-2014
Չայլզը իր դեբյուտը կատարեց *American Classic*-ում 2013-ում, որտեղ նա նվաճեց բրոնզե մեդալ՝ զիջելով Արիանա Ագրապիդեսին (ոսկի) և Լորի Հերնանդեսին։ 2013 թվականին ԱՄՆ մարմնամարզության առաջնությունում (The USA Gymnastics National Championships) նա բազմամարտում զբաղեցրել է տասնմեկերորդ տեղը, ինչպես նաև բարձրացատկում զբաղեցրել է վեցերորդ տեղը։ Նա նաև ընդգրկվել է պատանեկան ազգային հավաքականի կազմում։

Նա իր միջազգային դեբյուտը կատարեց 2014 թվականին City of Jesolo Trophy-ում: Նա թիմի հետ նվաճեց ոսկե մեդալ և բազմամարտում զբաղեցրեց վեցերորդ տեղը։ Մրցույթի եզրափակչում Չայլսը հենացատկում գրավել է երկրորդ տեղը՝ զիջելով իր թիմակից Բեյլի Քիինա։ Այնուհետև նա մասնակցեց 2014 թվականի The USA Gymnastics National Championships-ին, որտեղ նա զբաղեցրեց չորրորդ տեղը բազմամարտում: Նա բրոնզե մեդալներ է նվաճել ինչպես Հենացատկում, այնպես էլ ազատ վարժություններում: Նրան կրկին հրավիրել են պատանեկան հավաքական։

#### 2015-2016
Նա չորրորդ տեղն Է զբաղեցրել բազմամարտում և ոսկե մեդալ է նվաճել բարձրացատկում The USA Gymnastics National Championships-ում 2015 թվականին և կրկին ընտրվել է պատանեկան հավաքականում։

Չայլզը մրցում էր Մոնրեալի International Gymnix 2016-ում Էմմա Մալաբույոյի, Գաբբի Պերեայի և Դին Սոզայի կողքին, և նրանք ոսկե մեդալ նվաճեցին պատանիների թիմային մրցումներում: Այնուհետև Չայլսը ոսկե մեդալ նվաճեց հենացատկի մրցույթի եզրափակչում։

#### 2018
Մարտի 18-ին Չայլսը ազգային հավաքականում իր նորամուտը նշեց մարմնամարզության աշխարհի գավաթի խաղարկությունում, որտեղ նա զբաղեցրեց երրորդ տեղը Չինաստանից Չժան Ցզինից և Գերմանիայից Էլիզաբեթ Զայցից հետո՝ հենացատկում գրանցելով մրցույթի ամենաբարձր արդյունքները։ Ապրիլի 8-ին Չայլսը ընդգրկվել է թիմի կազմում՝ Pacific Rim Gymnastics Championships տարածաշրջանի առաջնությանը։ Նա նվաճեց թիմային ոսկի, ինչպես նաև ոսկի հենակետային և հատակային վարժություններում և բրոնզ գերանի վրա։

#### 2019-2020
Հունիսին պարզվեց, որ Չայլզը փոխել է մարզասրահը՝ թողնելով Naydenov Gymnastics-ը իր հայրենի Վանկուվեր քաղաքում, Վաշինգտոն, և տեղափոխվել է Սփրինգ, Տեխաս՝ մարզվելու World Champions Centre-ում, նույն սրահում, որտեղ մարզվում էր Սիմոնե Բայլսը։

#### Օլիմպիական խաղեր
Օլիմպիական խաղերում Չայլզը հանդես է  եկել բազմամարտի որակավորման փուլում։  Նա զբաղեցրեց 40-րդ տեղը՝ հանդես գալով մի քանի առարկաներում. ճաղերի վրա նա ոտքով դիպավ գետնին ճաղերի միջև անցման ժամանակ՝ ստանալով անկմանը համարժեք իջեցում:  Նրա ելույթը օգնեց ԱՄՆ-ի հավաքականին դուրս գալ թիմային եզրափակիչ՝ զբաղեցնելով երկրորդ տեղը Ռուսաստանի օլիմպիական կոմիտեից հետո:

Թիմային եզրափակչի ժամանակ Չայլսը ի սկզբանե պետք է մրցեր միայն հենակետային և հատակային վարժություններում։ Այնուամենայնիվ, Սիմոնե Բայլսը դուրս եկավ մրցույթից առաջին պտույտից հետո, և Չայլսը փոխարինեց նրան ճաղերի և գերանի վրա: Նա կատարեց այս երկու վարժությունները, չնայած ոչ մեկում չէր տաքանում, բայց ընկավ հատակի վարժությունների երրորդ հավաքածուի վրա: ԱՄՆ-ը նվաճեց արծաթե մեդալ՝ զբաղեցնելով երկրորդ տեղը Ռուսաստանի օլիմպիական կոմիտեից հետո։

## Ծանոթագրություններ

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Ամերիկացի օլիմպիական չեմպիոններ
Կատեգորիա:Սպորտային մարմնամարզության աշխարհի չեմպիոններ